Ingvild Stensland

Ingvild Stensland (født 3. august 1981 i Farsund) er en norsk fotballtrener og tidligere fotballspiller som er assistenttrener for det norske kvinnelandslaget. Hun var i flere år landslagskaptein på det norske A-landslaget.

 Spillerkarriere 
Stensland viste seg tidlig å være et fotballtalent. Hun vokste opp i en fotballfamilie med en far som var fotballtrener, og hun trente med guttene til hun var et stykke ut i tenårene. Etter debuten for Lyngdal Idrettslag har hun spilt for Fotballklubben Donn, Athene Moss og Kolbotn Idrettslag, hvor hun ble kaptein i løpet av 2006. Stensland dro så videre til Sverige der hun spilte for Kopparbergs/Göteborg FC. Etter endt sesong 2008 dro Stensland videre til Olympique Lyonnais.Ingvild Stensland til franske Lyon Våren 2011 vant Olympique Lyonnais  Champions League for første gang, men Stensland var ikke på banen i finalen. Sommeren 2011 gikk hun tilbake til Kopparbergs/Göteborg FC hvor hun forble ut sesongen,Norges kaptein klar for ny klubb hvor hun var med da laget vant cupen. I januar 2012 kom hun tilbake til Norge for å spille for Stabæk.

Som landslagsspiller ble Stensland med til i EM-2005 i England, der det ble sølv.  Hun var med i alle Norges kamper i Kina i  VM-2007, hvor Norge tok fjerdeplass, og spilte også i OL i samme by året senere. Da Ane Stangeland Horpestad la opp i 2008, tok Stensland over kapteinsbindet.  

Hun var skadet og ute av fotballen fra sommeren 2014 og ut 2015.  Hun var tilbake i landslagstroppen tidlig i 2016, og la opp som spiller i november 2016.

 Trenerkarriere 
Fra 2018 var hun ansatt som toppspillerutvikler i Stabæk.Stensland ny topp spiller utvikler fra NTB den 9. januar 2018 Hun var landslagstrener for det norske U23-landslaget fra og med 2022. I august 2022 ble det kjent at Stensland ble en del av teamet til Hege Riise, som assistenttrener for det norske kvinnelandslaget.

Meritter

I 2005 og 2008 ble Stensland kåret til årets spiller i Toppserien.NISO – Årets spiller Hun har også blitt nominert til FIFA World Player of the Year flere ganger, men har aldri nådd helt opp. 

 Bokutgivelse 
I 2022 forfatterdebuterte Stensland med Fotballboka for jenter, skrevet sammen med Viggo Strømme. Boken ble utgitt på Spartacus Forlag. 

 Referanser 

 Eksterne lenker 

 Profil på www.olweb.fr
 – Jeg er kjempestolt på fotball.adressa.no

Kategori:Norske fotballspillere
Kategori:Norske damelandslagsspillere i fotball
Kategori:Spillere under EM i fotball for kvinner 2005
Kategori:Spillere i VM i fotball for kvinner 2007
Kategori:Deltakere for Norge under Sommer-OL 2008
Kategori:Fotballspillere under Sommer-OL 2008
Kategori:Spillere under EM i fotball for kvinner 2009
Kategori:Spillere i VM i fotball for kvinner 2011
Kategori:Spillere under EM i fotball for kvinner 2013
Kategori:Norgesmestere i fotball
Kategori:Norske Champions League-vinnere
Kategori:Fotballspillere for Lyngdal IL
Kategori:Fotballspillere for FK Donn
Kategori:Fotballspillere for Athene Moss
Kategori:Fotballspillere for Kolbotn Fotball Kvinner
Kategori:Fotballspillere for BK Häcken (kvinner)
Kategori:Fotballspillere for Olympique lyonnais (kvinner)
Kategori:Fotballspillere for Stabæk Fotball Kvinner
Kategori:Norske fotballspillere i Frankrike
Kategori:Norske fotballspillere i Sverige
Kategori:Personer fra Lyngdal kommune